section_heading: Povratak na Yale
paragraph_text: Hovland se na Yale vratio 1945. gdje je pokrenuo studijski program Komunikacija i promjena stavova. S Janis i Kelley (1953) proveo je laboratorijski ekperiment o vjerodostojnosti izvora, kojim su željeli utvrditi ponašanje pojedinca pod utjecajem masovne komunikacije. Dvije grupe ispitanika dobile su istu poruku. Jednoj grupi su rekli da poruka dolazi od izvora kojem su vjerovali, a drugoj da dolazi od nevjerodostojnog izvora. Shvatili su da do promjene stavova dolazi kad su izvori vjerodostojni, no nakon četiri tjedna više nije bilo razlike između povjerenja u vjerodostojne i nevjerodostojne izvore. Došli su do zaključka kako je utjecaj izvora najveći odmah nakon primanja poruke, ali s vremenom slabi (efekt spavača).<